**Zmluva o združenej dodávke zemného plynu**

vrátane prevzatia zodpovednosti za odchýlku uzatvorená v zmysle ustanovení vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom, podľa zákona č. 251/2012 Z. z. o energetike a o zmene a doplnení niektorých zákonov v spojení s § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**zmluva**“)

uzatvorená medzi nasledovnými zmluvnými stranami:

**Odberateľ: xxxxxxxxxxxxxxxxxxxxxxxx**

Sídlo: xxxxxxxxxxxxxxxxxxxxxxxxx

Štatutárny orgán: xxxxxxxxxxxxxxxxxxxxxxxxx

Zástupca na rokovanie vo veciach:

a) zmluvných: xxxxxxxxxxxxxxxxxxxxxxxxx

b) technických: xxxxxxxxxxxxxxxxxxxxxxxxx

IČO: xxxxxxxxxxxxxxxxxxxxxxxxx

DIČ: xxxxxxxxxxxxxxxxxxxxxxxxx

IČ DPH: xxxxxxxxxxxxxxxxxxxxxxxxx

Bankové spojenie: xxxxxxxxxxxxxxxxxxxxxxxxx

IBAN:

(ďalej „**odberateľ**“)

**a**

**Dodávateľ: xxxxxxxxxxxxxxxxxxxxxxxx**

Sídlo: xxxxxxxxxxxxxxxxxxxxxxxxx

Poštová adresa: xxxxxxxxxxxxxxxxxxxxxxxxx

Zapísaný: xxxxxxxxxxxxxxxxxxxxxxxxx

V zastúpení: xxxxxxxxxxxxxxxxxxxxxxxxx

IČO: xxxxxxxxxxxxxxxxxxxxxxxxx

DIČ: xxxxxxxxxxxxxxxxxxxxxxxxx

IČ DPH: xxxxxxxxxxxxxxxxxxxxxxxxx

Bankové spojenie: xxxxxxxxxxxxxxxxxxxxxxxxx

IBAN: xxxxxxxxxxxxxxxxxxxxxxxxx

(ďalej „**dodávateľ**“ a spolu s odberateľom ďalej len ako „**zmluvné strany**“)

**I.**

 **Predmet zmluvy**

1.1. Predmetom zmluvy je záväzok dodávateľa spočívajúci v dodávke plynu pre odberné miesta odberateľa vrátane:

a) zabezpečenia dodávky zemného plynu v dohodnutom množstve, čase a podľa dohodnutého tarifného produktu,

 b) prevzatia zodpovednosti za odchýlku za odberné miesta voči zúčtovateľovi odchýlok,

c) zabezpečenia ostatných distribučných služieb pre odberateľa zemného plynu,

 d) nepožadovania aktivačného a deaktivačného poplatku za prebratie, resp. odovzdanie odberného

miesta,

 e) zabezpečenia cestou distribučnej spoločnosti bezodkladného riešenia odstránenia porúch spôsobujúcich obmedzenie dodávky zemného plynu pre jednotlivé odberné miesta objednávateľa,

f) garantovania kontinuity dodávky zemného plynu po celú dobu plnenia zmlúv o združenej dodávke zemného plynu ako aj pri zmene dodávateľa zemného plynu, okrem vyššej moci, plánovaných odstávok a vzniknutých porúch,

g) garantovania dostupnosti osobného zástupcu dodávateľa pre operatívne riešenie technických

problémov (meno a telefonický kontakt),

h) pripojenia nových, prípadne rušenia nepotrebných odberných miest podľa potreby odberateľa,

 i) prípadne ďalších služieb podľa možnosti dodávateľa.

**Článok II.**

**Miesto plnenia**

2.1. Špecifikácia (identifikácia) odberného miesta , POD kód a počty odberných miest sú uvedené v prílohe č. 1 tejto zmluvy (ďalej len „OM“).

2.2. Odberateľ si vyhradzuje právo meniť počty odberných miest v závislosti od jeho reálnych potrieb alebo pri vzniku okolností, ktoré odberateľ nemohol pri podpise tejto zmluvy predvídať. K zmenám počtu odberných miest dôjde:

1. pri zriadení nového odberného miesta/nových odberných miest formou oznámenia odberateľa doručeného dodávateľovi písomne v listinnej podobe, pričom na nové odberné miesta sa budú automaticky vzťahovať ustanovenia tejto zmluvy,
2. pri ukončení odberu z odberného miesta/odberných miest formou čiastočného vypovedania tejto zmluvy (čiastočné vypovedanie zmluvy vo vzťahu k príslušnému odbernému miestu) s výpovednou lehotou jeden kalendárny mesiac, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola čiastočná výpoveď doručená dodávateľovi písomne v listinnej podobe. Dodávateľ nemá v prípade takéhoto čiastočného vypovedania právo uplatňovať si žiadne sankcie ani iné finančné kompenzácie voči odberateľovi.

**III.**

 **Termín plnenia**

3.1 Zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po zverejnení zmluvy na webovom sídle odberateľa, avšak nie skôr ako 01.01.2022. Od 01.01.2022 od 06:00 hod. je dodávateľ povinný začať s dodávkou zemného plynu podľa podmienok dohodnutých v zmluve.

3.2. Zmluva sa uzatvára na dobu určitú, a to do 01.01.2023 do 06:00 hod., v tento deň zároveň zaniká záväzok dodávateľa dodávať odberateľovi zemný plyn podľa podmienok dohodnutých v tejto zmluve.

**IV.**

 **Podmienky dodávky plynu a zabezpečenie jeho distribúcie**

4.1. Dodávateľ sa zaväzuje dodávať plyn s prevzatím zodpovednosti za odchýlku do OM odberateľa v množstve a čase podľa potrieb odberateľa a zabezpečiť u prevádzkovateľa distribučnej siete (ďalej „PDS") pre konkrétne odberné miesto distribučné služby. Distribučné služby sa uskutočňujú v súlade s platnými všeobecne záväznými právnymi predpismi a v kvalite podľa technických podmienok prístupu a pripojenia do siete PDS.

4.2. Meranie dodávok plynu, vrátane vyhodnocovania výsledkov merania zabezpečí prevádzkovateľ distribučnej siete, do ktorého siete je príslušné odberné miesto odberateľa pripojené. Dodávateľ je povinný dodávať plyn do OM odberateľa, pričom podmienkou pre vznik tejto povinnosti je pripojenie odberného plynového zariadenia do distribučnej siete a pridelenie distribučnej kapacity príslušným prevádzkovateľom distribučnej siete. Pod pojmom „*vykonanie pripojenia OPZ (odberného plynového zariadenia) do distribučnej siete*“ sa rozumie súbor úkonov a činností nevyhnutných na zabezpečenie fyzického spojenia distribučnej siete s OPZ vrátane montáže určeného meradla prevádzkovateľa distribučnej siete. Vykonanie pripojenia preukazuje Montážny list meradla vystavený PDS.

4.3. Dodávateľ nemá povinnosť dodávať plyn v prípade ukončenia distribúcie plynu do dotknutého odberného miesta zo strany prevádzkovateľa distribučnej siete vykonaného v súlade s Prevádzkovým poriadkom PDS, ako aj počas obmedzenia alebo prerušenia distribúcie plynu zo strany PDS v rozsahu, na ktorý sa obmedzenie alebo prerušenie distribúcie vzťahuje. Po odstránení príčin obmedzenia alebo prerušenia distribúcie plynu dodávateľ bezodkladne umožní odberateľovi odoberať plyn v príslušnom odbernom mieste.

4.4. Meranie dodávok plynu, vrátane vyhodnocovania výsledkov merania zabezpečí PDS.

4.5 Dodávateľ poslednej inštancie je povinný dodávať plyn odberateľom plynu, ktorí sú pripojení k sieti a ktorých dodávateľ stratil spôsobilosť dodávať plyn podľa § 18 odsek 6 zákona č. 251/2012 Z. z. o energetike a o zmene a doplnení niektorých zákonov (ďalej len „**Zákon o energetike**“) alebo ak dôjde k zastaveniu procesu zmeny dodávateľa plynu a zároveň ku dňu prerušenia dodávok plynu nemajú zabezpečenú dodávku iným spôsobom. Dodávateľ poslednej inštancie je povinný dodávať plyn najviac počas troch mesiacov. Dodávka poslednej inštancie začína dňom nasledujúcim po dni, v ktorom pôvodný dodávateľ stratil spôsobilosť dodávať plyn.

Skutočnosť, že dodávateľ plynu stratil spôsobilosť dodávať plyn podľa § 18 odsek 6 Zákona o energetike alebo ak dôjde k zastaveniu procesu zmeny dodávateľa plynu a zároveň odberateľ plynu ku dňu prerušenia dodávok plynu nemá zabezpečenú dodávku iným spôsobom, oznámi odberateľovi bezodkladne prevádzkovateľ siete, do ktorej je odberateľ plynu pripojený a to v rozsahu podľa Vyhlášky ÚRSO č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „Pravidlá trhu“). Informácia koncovým odberateľom plynu o začiatku dodávky poslednej inštancie obsahuje poučenie o dôvodoch vzniku dodávky poslednej inštancie, dobe jej trvania a možnostiach jej ukončenia. Dodávateľom poslednej inštancie je držiteľ povolenia na dodávku plynu, ktorý dodáva plyn koncovým odberateľom plynu, ktorého rozhodnutím určí Úrad pre reguláciu sieťových odvetví. Režim dodávky poslednej inštancie je upravený v § 18 Zákona o energetike a v § 76 Pravidiel trhu.

4.6 Dodávateľ je povinný dodržiavať štandardy kvality dodávky plynu vrátane ich vyhodnocovania podľa Vyhlášky ÚRSO č. 278/2012 Z. z. v znení neskorších predpisov, ktorým sa ustanovujú štandardy kvality pre dodávaný plyn (ďalej len „Vyhláška o štandardoch kvality“). Kompenzácia za nedodržanie dohodnutej kvality dodaného plynu a služieb súvisiacich s dodávkou vrátane kompenzácie za chybné alebo oneskorené vyúčtovanie platby za dodávku plynu bude určená vo výške a spôsobom podľa Vyhlášky o štandardoch kvality.

**IVa.**

 **Poučenie odberateľa plynu o neoprávnenom odbere plynu**

4.1a Neoprávneným odberom plynu je odber plynu podľa § 82 ods. 1 Zákona o energetike, a to:

a) bez uzavretej zmluvy o

1. pripojení k prepravnej sieti alebo o pripojení k distribučnej sieti,

2. dodávke alebo združenej dodávke plynu, alebo

3. prístupe do prepravnej siete a preprave plynu alebo prístupe do distribučnej siete a distribúcii plynu,

b) nemeraného plynu,

c) bez určeného meradla alebo s určeným meradlom, ktoré v dôsledku neoprávneného zásahu odberateľa nezaznamenáva alebo nesprávne zaznamenáva odber plynu,

d) meraný určeným meradlom, na ktorom bolo porušené zabezpečenie proti neoprávnenej manipulácii, alebo určeným meradlom, ktoré nebolo namontované prevádzkovateľom siete,

e) ak odberateľ neumožnil prevádzkovateľovi distribučnej siete prerušenie dodávky plynu; taký odber sa za neoprávnený odber považuje odo dňa, keď odberateľ neumožnil prerušenie dodávky plynu,

f) ak odberateľ nedodržal obmedzenia určené dodávateľom plynu, prevádzkovateľom prepravnej siete, prevádzkovateľom zásobníka alebo prevádzkovateľom distribučnej siete,

g) ak odberateľ nedodržal zmluvne dohodnuté platobné podmienky,

h) ak odberateľ opakovane bez vážneho dôvodu neumožnil prístup k meradlu, aj keď bol na to prevádzkovateľom distribučnej siete vopred vyzvaný písomnou výzvou, ktorej doručenie odberateľ potvrdil.

4.2a Odberateľ, ktorý neoprávnene odoberal plyn, je povinný uhradiť dodávateľovi plynu, prevádzkovateľovi prepravnej siete a prevádzkovateľovi distribučnej siete, prevádzkovateľovi zásobníka skutočne vzniknutú škodu, ak vznikla. Odberateľ, ktorý neoprávnene odoberal plyn, je povinný uhradiť spolu so škodou aj ušlý zisk.

4.3a Ak nemožno vyčísliť skutočne vzniknutú škodu na základe objektívnych a spoľahlivých pod- kladov, použije sa spôsob výpočtu škody spôsobenej neoprávneným odberom plynu ustanovený všeobecne záväzným právnym predpisom.

**V.**

**Cena za dodávku plynu**

5.1 Odberateľ je povinný zaplatiť dodávateľovi cenu za dodávku plynu a súvisiace plnenia pozostávajúcu z týchto položiek:

a) cena za dodávku plynu (komodita, preprava, štruktúrovanie),

 b) cena za distribučné služby,

 c) spotrebná daň a daň z pridanej hodnoty (ďalej len „DPH“).

5.2 Cena za dodávku plynu bola dohodnutá zmluvnými stranami na celé obdobie platnosti zmluvy vo výške:

**Cena za dodávku plynu (maloodber a strednoodber) XX,XX EUR bez DPH / 1 MWh**

5.3. Denné max. množstvo odobratého plynu .............. m3

 /platí len pri strednoodbere/

5.4. Dodávateľ je oprávnený účtovať odberateľovi iba poplatky uvedené v tomto článku zmluvy.

5.5 Predpokladané množstvo odobratého zemného plynu za obdobie trvania zmluvného vzťahu celkom je **.............. MWh.**

**VI.**

**Distribučné služby a cena za distribučné služby.**

6.1. Dodávateľ počas zmluvného obdobia zabezpečí odberateľovi distribučné služby do OM.

6.2. Dodávateľ bude účtovať odberateľovi cenu za distribučné služby v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS.

6.3. K cenám sa pri fakturácii pripočítava DPH a spotrebná daň v súlade s platnými právnymi predpismi.

6.4. Dodávateľ nie je oprávnený účtovať akékoľvek ďalšie poplatky súvisiace s distribučnými službami.

**VII.**

**Meranie plynu a odpočty.**

7.1. Montáž, pripojenie alebo výmenu určeného meradla zabezpečí dodávateľ po splnení ustanovených technických podmienok merania plynu príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle Zákona energetike v znení neskorších predpisov.

7.2. Odber plynu sa meria určeným meradlom (v zmysle zákona č. 142/2000 Z. z. o metrológii a o zmene a doplnení niektorých zákonov v znení neskorších predpisov).

7.3. Dodávateľ preberá zodpovednosť za odchýlku za odberné miesta voči zúčtovateľovi odchýlok.

7.4. Meranie plynu a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky plynu a distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom PDS. Dodávateľ fakturuje dodávku plynu a distribučné služby na základe týchto údajov. V prípade poruchy určeného meradla alebo fakturácie s nesprávnou konštantou má dodávateľ právo upraviť fakturačné hodnoty podľa údajov, ktoré dodávateľ dostane od PDS.

7.5. Dodávateľ je povinný písomne oznámiť v prípade plánovanej výmeny určeného meradla termín aspoň 15 dní vopred, to neplatí, ak odberateľ súhlasí s neskorším termínom oznámenia výmeny určeného meradla, pri neplánovanej výmene určeného meradla bude termín oznámený bezodkladne. Dôvody výmeny určeného meradla, náhradný spôsob určenia množstva dodaného plynu v prípade poruchy určeného meradla alebo mimo určeného termínu odpočtu sú upravené v Prevádzkovom poriadku PDS.

7.6. Pri pochybnostiach o správnosti údajov určeného meradla môže odberateľ písomne požiadať dodávateľa o zabezpečenie jeho preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS.

7.7. Dodávateľ bude priebežne vyhodnocovať minimálne 1x ročne priebeh spotreby plynu na jednotlivých odberných miestach a navrhne odberateľovi prípadné zmeny taríf a v prípade strednoodberu aj denného maximálneho množstva plynu za účelom zníženia nákladov.

 **VIII.**

 **Platobné podmienky a fakturácia.**

8.1. Platobné podmienky a fakturácia pre maloodber aj strednoodber.

8.1.1. Úhrady uskutočňuje odberateľ bezhotovostným platobným stykom na účet dodávateľa uvedený v záhlaví zmluvy. Odberateľ bude v platobnom styku používať variabilný symbol uvedený v príslušnej faktúre.

8.1.2. Splatnosť faktúry je 30 kalendárnych dní od dátumu jej doručenia odberateľovi. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.

8.1.3. Úhradou sa rozumie pripísanie sumy na účet dodávateľa s uvedením správneho variabilného symbolu uvedeného na faktúre.

8.1.4. Ak odberateľ neuhradí faktúru v lehote splatnosti, dodávateľ odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.

8.1.5. Dodávateľ je povinný zasielať faktúry prostredníctvom držiteľa poštovej licencie na adresu odberateľa uvedenú v úvode zmluvy a tiež elektronickou poštou na e-mailové adresy: juraj.sipula@bbsk.sk a xxxxxxxxxxxxxxxxxxxxxxxxxxxxxxx (zmenu e-mailovej adresy na doručovanie faktúr je odberateľ oprávnený oznamovať aj jednostranne, a to na základe písomného oznámenia preukázateľne doručeného dodávateľovi bez uzatvorenia písomného dodatku k zmluve).

8.1.6. Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.

8.2. Platobné podmienky a fakturácia pre maloodber.

8.2.1. Preddavkové platby za dodávku plynu a distribučné služby sa vyhotovujú na základe odhadu vo výške 100% z predpokladanej mesačnej platby, dvanásťkrát za ročné zúčtovacie obdobie, a to k poslednému dňu príslušného mesiaca. Výška odhadu závisí od tarifného produktu, distribučnej sadzby, spotreby v predchádzajúcom fakturačnom období alebo očakávanej spotreby. Splatnosť preddavkových platieb je k 15. dňu v mesiaci podľa Dohody o platbách za opakované dodanie plynu.

8.2.2. Dohody o platbách za opakované dodanie plynu sa vystavujú spoločne za dodávku plynu a distribučné služby tak, aby obsahovali minimálne:

 a) údaje podľa § 71 zákona č. 222/2004 Z. z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov,

 b) zoznam príslušných odberných miest,

 c) fakturovanú sumu za každé príslušné odberné miesto.

8.2.3. Dohoda o platbách za opakované dodanie plynu na 12 mesiacov na rok 2022 bude doručená odberateľovi do 10.01.2022 v listinnej podobe.

8.2.4. Vyúčtovanie dohodnutej dodávky plynu a dohodnutých distribučných služieb, ktoré sú predmetom zmluvy, sa vykonáva na základe výsledkov meraní skutočne dodaného plynu k poslednému dňu príslušného kalendárneho roka. Vyúčtovacia faktúra bude odberateľovi doručená písomne v listinnej podobe do 15. januára roku nasledujúceho po kalendárnom roku, ktorého sa vyúčtovanie týka.

8.2.5. Vo vyúčtovacej faktúre za dodávku plynu a distribučné služby sa odpočítajú preddavky resp. zálohové platby, ktoré boli odberateľom uhradené dodávateľovi za príslušný kalendárny rok. Vyúčtovaciu faktúru za dodávku plynu a distribučné služby je dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Vyúčtovacia faktúra bude doručená podľa čl. VIII. bod 8.2.4. Zmluvy a bude obsahovať za každé odberné miesto minimálne:

 a) údaje podľa § 71 zákona č. 222/2004 Z. z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov

 b) skutočnú spotrebu

 c) identifikáciu odberných miest

 d) počiatočný a konečný stav plynomeru

8.3. Platobné podmienky a fakturácia pre strednoodber

8.3.1. Preddavkové platby pre odberateľov kategórie strednoodber vo výške 70 % z predpokladanej mesačnej platby budú splatné k 15. dňu v mesiaci podľa Dohody o platbách za opakované dodanie plynu. Dohoda o platbách za opakované dodanie plynu na 12 mesiacov na rok 2022 bude doručená odberateľovi do 10.01.2022 v listinnej podobe.

8.3.2 Vyúčtovanie dohodnutej dodávky plynu a dohodnutých distribučných služieb, ktoré sú predmetom zmluvy, sa vykonáva na základe výsledkov meraní skutočne dodaného plynu k poslednému dňu príslušného kalendárneho mesiaca.

8.3.3. Vyúčtovacie faktúry budú doručené odberateľovi na adresu odberateľa písomne v listinnej podobe do 10. dňa mesiaca nasledujúceho po mesiaci, za ktorý je faktúra vystavená.

8.3.4. Vyúčtovaciu faktúru za dodávku plynu a distribučné služby je dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod. Vyúčtovacia faktúra bude doručená podľa čl. VIII. bod 8.3.3. zmluvy a bude obsahovať za každé odberné miesto minimálne:

 a) údaje podľa § 71 zákona č. 222/2004 Z. z. o dani z pridanej hodnoty a podľa zákona č. 431/2002 Z. z. o účtovníctve v znení neskorších predpisov

 b) skutočnú spotrebu

 c) identifikáciu odberných miest

 d) počiatočný a konečný stav plynomeru

**IX.**

 **Zmluvné pokuty, sankcie a náhrada škody**

9.1. Ak dôjde k prerušeniu alebo obmedzeniu dodávky plynu zo strany dodávateľa v rozpore s platnými všeobecne záväznými právnymi predpismi a v rozpore so zmluvou, je odberateľ oprávnený účtovať dodávateľovi zmluvnú pokutu vo výške 33,- Eur /slovom: tridsaťtri eur / za každú aj začatú hodinu prerušenia alebo obmedzenia dodávky zemného plynu.

9.2. Ak poruší niektorá zo zmluvných strán povinnosti vyplývajúce zo zmluvy, má poškodená

zmluvná strana právo na náhradu preukázateľne vzniknutej škody (skutočnej škody a straty zisku) okrem prípadov, keď škody boli spôsobené obmedzením alebo prerušením dodávky plynu a distribučných služieb v súlade s príslušnými všeobecne záväznými predpismi (napr. zákonom o energetike) a zmluvou alebo okolnosťami vylučujúcimi zodpovednosť podľa § 374 Obchodného zákonníka.

9.3. Odberateľ a dodávateľ sa budú navzájom informovať o všetkých skutočnostiach, pri ktorých predpokladajú, že by mohli viesť k škodám a usilovať sa prípadné škody odvrátiť.

9.4. Dodávateľ nie je oprávnený sankcionovať odberateľa za odber menšieho alebo väčšieho množstva plynu ako je predpokladané celkové množstvo plynu uvedené v tomto článku V. ods. 5.5 zmluvy alebo z tohto dôvodu zmeniť výšku ceny za dodávku plynu. Dodávateľovi prislúcha úhrada len za skutočne dodaný zemný plyn. Odberateľovi nebude spoplatnené nedočerpanie alebo prečerpanie skutočnej spotreby plynu oproti plánovanému množstvu odberu.

9.5. Zmluvné strany prehlasujú, že výšky zmluvných pokút špecifikované v tejto zmluve považujú za primerané, pretože pri rokovaniach o dohode o výške zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností. Uplatnením si zmluvnej pokuty nie je dotknutý nárok druhého účastníka na úroky z omeškania a nárok druhého účastníka na náhradu škody spôsobenej porušením povinnosti, na ktorú sa vzťahuje zmluvná pokuta.

**X.**

**Reklamácie**

10.1. Odberateľ je povinný uplatniť reklamáciu bezodkladne najneskôr do 5 pracovných dní písomne. Reklamácia nemá odkladný účinok na splatnosť pohľadávok podľa Zmluvy a Obchodných podmienok dodávateľa. Písomná reklamácia musí obsahovať presný popis reklamovanej skutočnosti a odôvodnenie reklamácie vrátane prípadnej dokumentácie a ďalšie dôležité skutočnosti rozhodné na posúdenie reklamácie.

10.2. Ak zistí odberateľ chyby alebo omyly pri fakturácii vzniknuté napr. nesprávnou funkciou meracieho zariadenia, nesprávnym odpočtom meracieho zariadenia, použitím nesprávnej ceny za plyn, alebo distribučné služby, aritmetickú alebo tlačovú chybu vo faktúre, vyzve dodávateľa písomnou výzvou t. j. reklamáciou k odstráneniu zisteného stavu a k jeho náprave.

10.3. Reklamácia musí obsahovať najmä: identifikáciu odberateľa, identifikačné údaje reklamovanej faktúry vrátane variabilného symbolu a ak je reklamované meranie tak aj číslo odberného miesta, číslo meracieho zariadenia a zistené stavy, presný popis reklamovanej skutočnosti a odôvodnenie reklamácie vrátane prípadnej dokumentácie.

10.4. Reklamácia musí byť uplatnená najneskôr do 30 dní odo dňa doručenia reklamovanej faktúry. Reklamácia má odkladný účinok na splatnosť faktúry.

10.5. Reklamácia technických podmienok dodávky a správnosti meraných údajov sa radia Prevádzkovým poriadkom PDS.

10.6. Dodávateľ je povinný reklamáciu prešetriť a najneskôr do 30 dní odo dňa obdŕžania reklamácie písomne oznámiť odberateľovi, ktorý podal reklamáciu, výsledok šetrenia.

10.7. Ak bola reklamácia oprávnená, je dodávateľ povinný okamžite zjednať nápravu.

10.8. Odberateľ uplatňuje reklamáciu písomne na doručovacej adrese dodávateľa: xxxxxxxxxxxxxxxxxxxxxxxx, alebo elektronickou poštou na e-mailovú adresu: xxxxxxxxxxxxxxxxxxxx

 **XI.**

**Riešenie sporov**

11.1. Zmluvné strany sa dohodli, že vynaložia všetko úsilie, aby prípadné spory vyplývajúce z tejto zmluvy boli urovnané predovšetkým cestou zmieru.

11.2. Ak dôjde k sporu, zmluvné strany budú postupovať tak, aby sporná situácia bola objektívne vysvetlená a pre tento účel si poskytnú nevyhnutnú súčinnosť, pričom strana, ktorá si uplatňuje nárok, je povinná písomne vyzvať druhú stranu k riešeniu sporu, v písomnej výzve spor popíše a uvedie odkaz na ustanovenia právneho predpisu a zmluvy.

11.3. V prípade, že sa spor nevyrieši zmierom, ktorákoľvek zo zmluvných strán je oprávnená predložiť spor na riešenie príslušnému súdu v Slovenskej republike.

**XII.**

**Ukončenie a zánik zmluvy**

12.1. Zmluva zaniká po uplynutí zmluvne dohodnutého času uvedeného v článku III. bode 3.2. tejto zmluvy.

12.2. Zmluvu možno ukončiť dohodou zmluvných strán, k platnosti ktorej sa vyžaduje písomná forma.

12.3. Zmluvu možno ukončiť písomným odstúpením odberateľa od zmluvy doručeným dodávateľovi, ak:

 a) dodávateľ podal na seba návrh na vyhlásenie konkurzu,

b) bol podaný návrh na vyhlásenie konkurzu voči dodávateľovi treťou osobou, pričom dodávateľ je platobne neschopný, alebo je v situácii, ktorá odôvodňuje začatie konkurzného konania,

c) bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,

 d) dodávateľ vstúpil do likvidácie alebo sa naňho zriadi nútená správa,

 e) dodávateľ neprevezme zodpovednosť za odchýlku za odberné miesta odberateľa voči

zúčtovateľovi odchýlok,

 f) dodávateľ stratí v priebehu výkonu činnosti (počas doby trvania tejto zmluvy) oprávnenie na

 dodávku plynu.

12.4. Účinnosť odstúpenia nastane dňom doručenia písomného odstúpenia od zmluvy odberateľom dodávateľovi, pričom zmluva zaniká s právnymi účinkami doručenia písomného odstúpenia dodávateľovi (ex nunc).

12.5. Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

12.6. Odstúpením od zmluvy nie sú dotknuté nároky zmluvných strán na náhradu škody, zmluvných pokút a sankcií.

12.7. Túto zmluvu je oprávnený vypovedať odberateľ v prípade ak:

 a) dodávateľ nezabezpečí odberateľovi dodávku plynu a distribučné služby v súlade s

 podmienkami zmluvy, a to ani v dodatočnej lehote určenej odberateľom, ktorá nesmie byť

kratšia ako 2 dni od dňa doručenia výzvy odberateľa dodávateľovi, s výnimkou legislatívnych práv na prerušenie/ukončenie dodávky plynu, napr. vznik neoprávneného odberu plynu,

 b) dodávateľ opakovane zavinil neoprávnené obmedzenie alebo prerušenie distribúcie plynu

odberateľovi plynu,

c) dodávateľ opakovane neplní zmluvné povinnosti dodávateľa vyplývajúce z tejto zmluvy.

12.8. Zmluvné strany sa dohodli, že výpovedná lehota podľa bodu 12.7. je 2 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi.

**XIII.**

**Možnosti prerušenia alebo obmedzenia dodávky plynu**

13.1 Dodávky plynu podľa Zmluvy sú garantovanými dodávkami a môžu byť prerušené alebo obmedzené zo strany dodávateľa v prípadoch a za podmienok stanovených v Zákone o energetike a súvisiacich predpisoch.

13.2 V prípade plánovaného obmedzenia alebo prerušenia distribúcie plynu je PDS v súlade so Zákonom o energetike, ako aj prevádzkovým poriadkom PDS, povinný oznámiť dodávateľovi 15 dní vopred začiatok obmedzenia, skončenie obmedzenia alebo prerušenia distribúcie plynu. Dodávateľ bez zbytočného odkladu o uvedenej skutočnosti informuje odberateľa vhodným spôsobom.

13.3 Odberateľ sa zaväzuje v prípade stavu núdze postupovať podľa príslušných právnych predpisov, a to podľa § 21 Zákona o energetike a vyhlášky MH SR č. 416/2012 Z. z. ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie.

13.4 V prípade obmedzenia alebo prerušenia distribúcie plynu zo strany PDS vo vzťahu k príslušnému odbernému miestu podľa bodu 13.2 tohto článku Zmluvy, resp. v prípade obmedzenia denného odberu plynu z dôvodu stavu núdze, môže odberateľ pre príslušné odberné miesto požiadať dodávateľa o zníženie dodávaného množstva plynu.

**XIV.**

**Všeobecné ustanovenia**

14.1. Dodávateľ predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je dodávateľ povinný oznamovať objednávateľovi akúkoľvek zmenu údajov o subdodávateľovi.

14.2. Dodávateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „ZVO“), ako aj povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora. Najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je dodávateľ povinný oznámiť odberateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. Až do splnenia predmetu tejto zmluvy je dodávateľ povinný oznamovať odberateľovi akúkoľvek zmenu údajov o novom subdodávateľovi.

14.3. V prípade, že odberateľ je v omeškaní s úhradou faktúry alebo jej časti podľa zmluvy, a ak si odberateľ nesplnil túto povinnosť ani v dodatočnej lehote 14 pracovných dní, ktorú stanovil dodávateľ v písomnej výzve doručenej v listinnej forme na adresu sídla odberateľa, považuje sa to za podstatné porušenie zmluvy. Výzva bude obsahovať upozornenie, že dodávka plynu a distribučné služby budú prerušené (za týmto účelom je dodávateľ oprávnený požiadať prevádzkovateľa prepravnej siete alebo prevádzkovateľa distribučnej siete o prerušenie alebo obmedzenie prepravy alebo distribúcie plynu). Dodávateľ je oprávnený po uplynutí tejto dodatočnej lehoty troch pracovných dní prerušiť dodávku plynu až do času, kedy obdrží platbu od odberateľa v plnej výške. Dodávateľ v takom prípade nezodpovedá za vniknuté škody ani za ušlý zisk odberateľa. Dodávka plynu a distribučné služby budú opätovne obnovené, ako náhle odberateľ preukázateľne zaplatí dlžnú čiastku, s ktorou je v omeškaní.

* 1. Dodávateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov verejného sektora“). Dodávateľ sa zaväzuje zabezpečiť, aby jeho subdodávatelia uvedení v prílohe č.2 v zmysle § 2 ods. 1 písm. a) bod 7 Zákona o registri partnerov verejného sektora boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o registri partnerov verejného sektora. Dodávateľ je povinný na požiadanie odberateľa predložiť všetky zmluvy so subdodávateľmi. Porušenie ktorejkoľvek z povinností dodávateľa podľa tohto odseku tohto článku zmluvy je jej podstatným porušením a zakladá právo odberateľa na odstúpenie od tejto zmluvy s právnymi účinkami ukončenia zmluvy ex nunc a/alebo právo odberateľa požadovať zaplatenie zmluvnej pokuty, ktorej výška sa určí ako súčin ceny za dodávku plynu (článok V. ods. 5.2 zmluvy) a predpokladaného množstva odobratého zemného plynu za obdobie trvania zmluvného vzťahu (článok V. ods. 5.5 zmluvy). Zaplatením zmluvnej pokuty nie je dotknuté právo odberateľa požadovať od dodávateľa náhradu škody, ktorá nesplnením vyššie uvedených povinností dodávateľa vznikne odberateľovi.
	2. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

**XV.**

 **Záverečné ustanovenia**

15.1. Právne vzťahy neupravené touto zmluvou sa riadia príslušnými ustanoveniami Obchodného zákonníka, zákonom o energetike, zákonom č. 250/2012 Z. z. o regulácii v sieťových odvetviach a ďalších príslušných právnych predpisov vo vzťahu k predmetu zmluvy.

15.2. Zmena identifikačných údajov zmluvných strán, ako sú napr. číslo účtu, zmeny útvaru zodpovedného za uzatvorenie a plnenie zmluvy alebo zmena oprávnených osôb sa nebudú považovať za zmeny vyžadujúce uzavretie dodatku k zmluve. Zmluvná strana dotknutá zmenou je povinná zmeny týchto údajov písomne oznámiť druhej zmluvnej strane bez zbytočného odkladu doporučenou zásielkou zaslanej druhej zmluvnej strane na adresu jej sídla. Takto oznámená zmena nadobúda účinnosť dňom doručenia oznámenia druhej zmluvnej strane.

15.3. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od tejto zmluvy doručené druhej zmluvnej strane.

15.4. Ak by akékoľvek ustanovenie zmluvy bolo alebo sa stalo neplatným alebo právne nevymáhateľným, nebude to mať vplyv na platnosť alebo vymáhateľnosť ostatných ustanovení zmluvy. Zmluvné strany sa zároveň dohodli, že takéto neplatné alebo nevymáhateľné ustanovenie nahradia platným alebo právne vymáhateľným ustanovením.

15.5. Akékoľvek dohody, zmeny alebo doplnenia k tejto zmluve sú pre strany záväzné len vtedy, keď sú obojstranne podpísané vo forme písomných dodatkov k tejto zmluve, ktoré nadobudnú účinnosť; to sa netýka takých zmien zmluvy, ktoré podľa dohodnutého v zmluve možno vykonávať aj na základe jednostranného písomného oznámenia preukázateľne doručeného druhej zmluvnej strane. Návrhy dodatkov k tejto zmluve môže predkladať ktorákoľvek zo zmluvných strán.

15.6. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť po jej zverejnení na webovom sídle odberateľa, avšak nie skôr ako 01.01.2022 od 06:00 hod.

15.7. Zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto zmluvy. Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu sídla zmluvnej strany, ktorej bola zásielka určená a odoslaná.

15.8. Zmluva je vyhotovená v 3 rovnopisoch, z ktorých 2 obdrží odberateľ a 1 dodávateľ .

15.9. Neoddeliteľnou súčasťou zmluvy sú:

**a) Príloha č. 1** - Zoznam jednotlivých odberných miest (OM) spolu s predpokladanými množstvami ročného odberu plynu , dennými maximálnymi odobratými množstvami zemného plynu (v prípade strednoodberu), POD kódmi, tarifami, adresou odberného miesta a čísla odberného miesta

**b) Príloha č. 2 -** Zoznam subdodávateľov

V .............................., dňa ......................... V ........................................, dňa ..........................

za Odberateľa za Dodávateľa

*.............................................. .........................................................*